Hinde vant en olympisk sølvmedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Hinde var med på det britiske laget som kom på andreplass i poloturneringen bak Argentina. De vant over Mexico med 13-11 i den innledende runden men tapte i finalen mot Argentina med 0-11. De andre spillerne på laget var David Dawnay, Bryan Fowler og Humphrey Guinness. Hinde spilte begge Storbritannias kamper.